Pressemelding fra Bedre Kommunikasjon AS

Haslum, 4. april 2011

Nils M. Apeland klar med nytt selskap:

**Satser på personlig kommunikasjonsrådgivning og foredrag**

**Kommunikasjonsrådgiver Nils M. Apeland (41) lanserer Bedre Kommunikasjon AS. I motsetning til andre byråer, satser han ikke på å vokse, men være seg selv.**

**– Mange ledere og kommunikasjonssjefer trenger ikke en hel hær konsulenter. De trenger en som kan se deres problemer utenfra. En som kan gi dem konkrete råd om hvordan det de gjør kan bli bedre. Der kommer jeg inn, sier Apeland.**

Navnet Bedre Kommunikasjon er inspirert av andre enkle firmanavn.

– Jeg liker selvforklarende navn som Garderobemannen, Bilmegleren og Store sko. Jeg synes det var nok fancy og greskinspirerte navn i bransjen. Derfor ble det Bedre Kommunikasjon.

**Liker å snakke i forsamlinger**

I tillegg til å tilby store og små kunder et blikk utenfra med å skape bedre analyser, bedre strategier og bedre budskap, satser Apeland på foredrag.

– Jeg har holdt et hundretalls foredrag og forelesninger de siste årene, og får gode tilbakemeldinger. Jeg har utviklet syv ulike foredrag, og jobber med flere, sier han.

For det meste er det offentlige virksomheter, kommuner, organisasjoner eller bedrifter som tar kontakt, og Apeland har allerede flere oppdrag på plass. 12. april skal han snakke på Gulltaggen.

**Imponert over First House**

For å ta hånd om større oppdrag og sikre spisskompetanse, har Apeland knyttet seg til seg flere samarbeidspartnere, og er Assosiert partner i First House.

– First House har imponert meg. Her er det sjeldent mye kompetanse og erfaring på ett sted, og likevel en raushet og ydmykhet som jeg setter stor pris på. Bjørn Richard Johansen og Per Høiby har en unik evne til å få folk til å fungere sammen, sier han. Oppdragene vil gå begge veier. Noen ganger vil Apeland trekke inn First House. Andre ganger vil de trekke på ham.

**Sterke samarbeidspartnere**

I tillegg har Apeland knyttet til seg samarbeidspartnere innen flere felt: Opinion (analyse), Metronet Norge (søk og internettmarkedsføring), Involve Oslo (reklame og PR), Pocket & Comms (markedskommunikasjon) og Aquity Insight (analyse og strategi).

– Dette er bare en start. Videre har jeg god erfaring fra å samarbeide med en rekke andre fagmiljøer og selskaper og er i dialog med flere spennende samarbeidspartnere.

– Ingen er best på alt. Dessuten har jeg jo ikke tenkt å jobbe meg i hjel. Jeg tror derfor på gode samarbeidsløsninger. Det er også mer moro, og du lærer noe nytt hele tiden. Men for å få til det må du tenke langsiktig og ha kundens beste som ledestjerne, sier han.

Bedre Kommunikasjon er registrert som et AS med Nils M. Apeland som eneste eier.

*Nils M. Apeland var i nesten 17 år rådgiver og partner i Apeland, og ledet byråets analysegruppe. Han er forfatter av boka ”Det gode selskap”, Norges første bok om omdømmebygging, som kom ut i 2007. Samme år ble han tildelt Årets hederspris i Gullkorn, for sitt bidrag til utviklingen av kommunikasjonsfaget i Norge. Nils foreleser på BI og Markedshøyskolen og er fast kommentator i fagbladet Kommunikasjon.*

*Kontakt:*

Nils M. Apeland

Tlf. 91 644 266

[www.bedrekommunikasjon.org](http://www.bedrekommunikasjon.org)

nils@bedrekommunikasjon.org